10.11.2022
DA
Den Europæiske Unions Tidende
L 290/583
6.5.9.2.
Prøvelokalet udluftes i flere minutter umiddelbart før prøven, indtil der er tilvejebragt stabile baggrunds­ betingelser.
Ventilatoren (ventilatorerne) i lokalet skal samtidig være i gang.
6.5.9.3.
Prøvningskøretøjet føres ind i prøvelokalet med drivlinjen slukket og vinduer og bagagerumsklap åbne.
Ventilatoren (ventilatorerne) skal indstilles således, at lufthastigheden er mindst 8 km/h under køretøjets brændstofbeholder.
6.5.9.4.
Carbonhydridanalysatoren nulstilles og kalibreres umiddelbart før prøvningen.
6.5.9.5.
Prøvelokalets døre lukkes og forsegles.
6.5.9.6.
Højst 10 minutter efter at dørene er lukket og forseglet, måles carbonhydridkoncentrationen, temperaturen og barometertrykket for at finde udgangsmålingerne for carbonhydridkoncentration i prøvelokalet (CHCi) og barometertrykket (Pi) samt rumtemperaturen i prøvelokalet (Ti) ved døgnprøvning.
Tstart = 0 starter på dette tidspunkt.
6.5.9.7.
Carbonhydridanalysatoren nulstilles og kalibreres umiddelbart før afslutningen af hver emissionprøvetag­ ningsperiode.
6.5.9.8.
Udgangen af første og anden emissionsprøvetagningsperiode finder sted henholdsvis 24 timer og ± 6 minutter og 48 timer og ± 6 minutter efter påbegyndelsen af den indledende udtagning af emissions­ prøver, jf. punkt 6.5.9.6 i dette bilag.
Varigheden skal registreres.
Ved udgangen af hver emissionsprøvetagningsperiode skal, carbonhydridkoncentration, temperatur og baro­ metertryk måles og anvendes til beregning af døgnemissionsprøvningens resultater ved brug af ligningen i punkt 7.1 i dette bilag.
Resultatet fra de første 24 timer skal registreres som MD1 Resultatet fra de næste 24 timer skal registreres som MD2
6.6.
Kontinuerlig prøvningsprocedure for forseglede brændstofbeholdersystemer
6.6.1.
Hvis brændstofbeholderens udløsningstryk er større end eller lig med 30 kPa
6.6.1.1.
Prøvningen udføres som beskrevet i punkt 6.5.1 til og med 6.5.3 i dette bilag.
6.6.1.2.
Udtøm brændstoffet og fyld igen Senest en time efter prækonditioneringskørslen skal køretøjets brændstofbeholder være tømt.
Dette skal gøres uden at forårsage en unormal udluftning eller en unormal belastning af det udstyr til begrænsning af fordampningsemission, der er monteret på køretøjet.
Hertil er det normalt tilstrækkeligt at fjerne brænd­ stofdækslet, ellers frakobles beholderen med aktivt kul.
Brændstofbeholderen fyldes igen med reference­ brændstof ved en temperatur på 18 °C ± 2 °C til 15 ± 2 % af beholderens nominelle rumindhold.
De i punkt 6.6.1.3, 6.6.1.4 og 6.6.1.5 i dette bilag beskrevne operationer skal være udført inden for i alt 36 timer og med de i punkt 6.6.1.4 og 6.6.1.5 beskrevne operationer, idet køretøjet ikke må udsættes for temperaturer på over 25 °C.
6.6.1.3.
Soak Senest 5 minutter efter gennemført udtømning af brændstof og genpåfyldning skal køretøjet soakes (henstå) til stabilisering i mindst 6 timer ved en omgivelsestemperatur på 20 °C ± 2 °C.
6.6.1.4.
Trykudligning af brændstofbeholder Trykket i brændstofbeholderen skal efterfølgende udløses med henblik på ikke at forårsage en unormal stigning af det indvendige tryk i brændstofbeholderen.
Dette kan gøres ved at åbne brændstofdækslet på køretøjet.
Uanset hvilken metode der anvendes til trykudligning, skal køretøjet bringes tilbage til sin oprindelige tilstand inden for 1 minut.
6.6.1.5.
Belastning og udluftning af beholder med aktivt kul Beholderen med aktivt kul, der er ældet i henhold til sekvensen i punkt 5.1 til og med punkt 5.1.3.1.3 i dette bilag, belastes til 2 gram mætningspunkt i overensstemmelse med proceduren beskrevet i punkt 6.5.5.4 til og med punkt 6.5.5.4.5. i dette bilag og udluftes derefter med 25 ± 5 liter pr. minut med emissionslaboratorieluft.
Mængden af udluftningsluft må ikke overstige den mængde, der er fastsat i henhold til kravene i punkt 6.6.1.5.1.
Denne belastning og udluftning kan ske enten a) ved hjælp af en beholder med aktivt kul ombord ved en temperatur på 20 °C eller 23 °C, eller b) ved at afkoble beholderen.
I begge tilfælde tillades ikke yderligere udligning af brændstofbeholderens tryk.